Publication: Magyar Közlöny
Issue: MK-2002-39 (Year: 2002, Number: 39)
Era: 1990-2004
Section: jogállásáról és felelõsségérõl szóló 1997. évi LXXIX. törvény (a továbbiakban: Kátjátv.) személyi hatálya alá tartozik.
Paragraph Index: 835

10. Záró rendelkezések 10.1. A közalapítvány — céljai megvalósítása érdekében — együttmûködik a hasonló közfeladatot ellátó állami, társadalmi szervezetekkel, alapítványokkal. 10.2. Az Alapító Okiratban nem szabályozott kérdésekben a Ptk., illetõleg a közalapítvány tevékenységére vonatkozó mindenkori hatályos jogszabályok rendelkezései az irányadóak. 10.3. A közalapítvány gazdálkodásának törvényességét és célszerûségét az Állami Számvevõszék ellenõrzi. 10.4. A közalapítvány a bírósági nyilvántartásba vétellel jön létre. 10.5. A közalapítvány Alapító Okiratát hivatalos lapban közzé kell tenni. 10.6. Ha a közalapítvány a Ptk. 74/G. §-ának (9) bekezdése alapján megszûnik, az Alapítóra visszaszálló alapítványi vagyont a közalapítvány céljaihoz hasonló célokra kell fordítani, és errõl a nyilvánosságot is megfelelõen tájékoztatni kell. 10.7. Jelen Alapító Okirat az 1996. szeptember 20-án kelt Alapító Okiratnak az idõközben végrehajtott módosításokkal egységes szerkezetbe foglalt hatályos példánya. Az Alapító nevében: Dr. Deutsch Tamás s. k., ifjúsági és sportminiszter A Wesselényi Miklós Sport Közalapítvány Alapító Okirata* (Egységes szerkezetbe foglalva a 2001. augusztus 2-i módosításokkal) I. Alapító A Magyar Köztársaság Kormánya II. A Közalapítvány neve Wesselényi Miklós Sport Közalapítvány Rövidített név: SKA III. A Közalapítvány székhelye 1061 Budapest, Paulay Ede utca 45. IV. A Közalapítvány célja, közhasznú tevékenysége és jogállása

Source: https://magyarkozlony.hu/hivatalos-lapok/d6046775f3be07673422ef1fec4da72543703c10/dokumentumok/f7eb538010703d8c0ef692449599fdd214fa4c52/letoltes